《春日月坡初成》
清代·秦道然

湖干月无际，月坡先得之。山人倚杖间，坡上月到时。

逝者不可留，明月常如兹。田夫荷锄归，渔舟亦来斯。

笑言堤柳畔，谁云不相知？仰观天宇空，不碍浮云驰。

作者简介：（1658—1747）江苏无锡人，字雒生。秦松龄子。康熙四十八年进士，官礼科给事中。坐事系狱十四年，乾隆初得释。有《困知私记》、《明儒学录》、《泉南山人存稿》。